《题岳阳楼》
宋代·冯时行

洞庭涵浸八百里，岳阳楼高跨湖尾。
天空地迥豁疏襟，有客临湖来徙倚。
是时穷冬天气昏，惨淡愁杀湘君魂。
层栏半落烟氛外，浩荡犹恐旋乾坤。
异时清霄玉鉴白，空明月路飞仙客。
明朝露华洗七泽，万顷寒光天一色。
眼中未见此境好，他日扁舟吾未老。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。